# Alguna pregunta més

### De Viquipèdia

L'Alguna preguna més? o senzillament APM és un espai radiofònic que s'emet actualment de dilluns a divendres a dos quarts de dotze del migdia al dial de Catalunya Ràdio, dins el programa El matí de Catalunya Ràdio conduït per Antoni Bassas. Recentment s'ha fet una readaptació del format per a televisió que Televisió de Catalunya emet setmanalment.

El programa va néixer el setembre de 1995, i en un primer moment era presentat per Antoni Bassas i comptant amb la col·laboració de Manel Fuentes per a les imitacions. Al gener de 1996, Antoni Bassas passa a presentar l'informatiu matinal de l'emissora, per la qual cosa el programa es va traslladar en format de secció al final de l'emissió, incorporant a Òscar Dalmau. L'any 2000 Manel Fuentes abandonà el projecte, prenent el relleu el periodista Carles Capdevila fins al dia d'avui.

Des de l'inici l'Alguna preguna més? compta amb la col·laboració del Manolo, un cambrer d'un bar madrileny i seguidor del Real Madrid que, des d'un punt de vista exterior a Catalunya, dóna la seva opinió de l'actualitat catalana i espanyola d'una forma molt particular. La identitat real del personatge és un dels secrets més ben guardats de Catalunya Ràdio.

L'espai Alguna Pregunta Més? ha guanyat en una ocasió el Premi Ondas.

## [edita] Enllaços externs

- http://www.catradio.cat/pcatradio/crItem.jsp?seccio=seccio&idint=246 Pàgina web d'APM

Obtingut de "http://ca.wikipedia.org../../../a/l/g/Alguna_pregunta_m%C3%A9s.html"

Categories: Programes de ràdio | Programes de Televisió de Catalunya

##### Views

- Article
- Discussió
- Revisió actual

##### Cerca